|  |  |  |  |
| --- | --- | --- | --- |
| ГРБОВИ ЗА МЕМОРАНДУМ | Szerb KöztársaságVajdaság Autonóm Tartomány**Tartományi Oktatási, Jogalkotási, Közigazgatási és****Nemzeti Kisebbségi – Nemzeti Közösségi Titkárság**Mihajlo Pupin sugárút 16., 21000 ÚjvidékTel.: +381 21 487 40-35 ; 487 43-30ounz@vojvodinа.gov.rs

|  |  |
| --- | --- |
| SZÁM: 000128517 2024 09427 001 001 000 001 | DÁTUM: 2024. január 31. |

 |

A Vajdaság Autonóm Tartomány területén az alap- és középfokú oktatás és nevelés, valamint a diákjólét területére vonatkozó programtevékenységek és projektek finanszírozására és társfinanszírozására irányuló költségvetési eszközök odaítéléséről szóló tartományi képviselőházi rendelet (VAT Hivatalos Lapja, 14/2015. és 10/2017. szám) 2. és 5. szakasza, továbbá a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság költségvetési eszközeinek a Vajdaság Autonóm Tartomány területén az alap- és középfokú oktatás és nevelés területére vonatkozó programok és projektek finanszírozására és társfinanszírozására irányuló költségvetési eszközeinek odaítéléséről szóló szabályzat (VAT Hivatalos Lapja, 7/2023. és 5/2024. szám) 3. szakasza alapján, figyelemmel a Vajdaság Autonóm Tartomány 2024. évi költségvetéséről szóló tartományi képviselőházi rendeletre (VAT Hivatalos Lapja, 45/2023. szám) a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság

**PÁLYÁZATOT**

**hirdet**

**A KÖZÉPFOKÚ OKTATÁS OKTATÁSI ÉS NEVELÉSI FOLYAMATA SZÍNVONALÁNAK EMELÉSE TERÜLETÉN MEGVALÓSULÓ PROJEKTEK - A VAJDASÁG AUTONÓM TARTOMÁNYI SZÉKHELYŰ KÖZÉPISKOLÁK DIÁKJAINAK A 2024. ÉVI ÚJVIDÉKI OKTATÁSI KIÁLLÍTÁSRA VALÓ SZERVEZETT SZÁLLÍTÁSI KÖLTSÉGEINEK - FINANSZÍROZÁSÁRA ÉS TÁRSFINANSZÍROZÁSÁRA**

A Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság, a pénzügyi tervvel és a 2024. költségvetési év pénzügyi lehetőségeivel összhangban, a középfokú oktatás oktatási - nevelési folyamata színvonalának emelése területén megvalósuló projekteket - a Vajdaság autonóm tartományi székhelyű középiskolák diákjainak a 2024. évi újvidéki Oktatási Kiállításra való szervezett szállítási költségeit - **2.000.000,00 dinár** összegben finanszírozza és társfinanszírozza.

Pályázati részvétellel a Szerb Köztársaság, az autonóm tartomány vagy a helyi önkormányzat által alapított, Vajdaság Autonóm Tartomány területén működő középfokú oktatási intézmények rendelkeznek. A szóban forgó eszközöket a középfokú oktatás oktatási - nevelési folyamata színvonalának emelésére - a Vajdaság autonóm tartományi székhelyű középiskolák diákjainak a 2024. március 21-23. időszakában Újvidéken megrendezésre kerülő Oktatási Kiállításra való szervezett szállításának költségeire szántuk.

A pályázónak a pályázati kérelemhez mellékelnie kell:

1. az adószámról szóló igazolás fénymásolatát,
2. nem kötelező érvényű ajánlatot a diákok Újvidéki Oktatási Kiállításra történő szállítása áráról, a szolgáltatást igénybe vevő résztvevők számának megjelölésével.

**KÉRELMEK ELBÍRÁLÁSA ÉS A PÁLYÁZÁS MÓDJA**

Az eszközöknek az igénybe vevők számára való odaítéléséről - a beérkezett kérelmeket megvitató Pályázati Bizottság javaslatára - az oktatásban illetékes tartományi titkár dönt.

A Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság költségvetési eszközeinek a Vajdaság autonóm tartományi alap- és középfokú oktatás és nevelés területére vonatkozó programok és projektek finanszírozására és társfinanszírozására való odaítéléséről szóló szabályzata 11. szakasza 2. pontjának 1., 2. és 5. fordulatával összhangban az eszközök odaítélésének kritériumai az alábbiak:

* a célcsoport nagysága,
* a projekt szerinti célcsoport bevonásának foka,
* a társintézményeknek a projekt megvalósításába való bevontsága.

A Titkárság fenntartja a jogát, hogy a kérelmezőtől, szükség szerint, hiánypótlást vagy további információkat kérjen.

Ha a kérelmet az arra felhatalmazott személy írja alá, az aláíráshoz feltétlenül csatolni kell az erre vonatkozó szabályos felhatalmazást.

A pályázati kérelmeket (kizárólag a Tartományi Titkárság honlapján közzétett űrlapon kitöltve) papír formában, lezárt borítékban az alábbi címre kell megküldeni:

**POKRAJINSKI SEKRETARIJAT ZA OBRAZOVANJE, PROPISE, UPRAVU I NACIONALNE MANJINE – NACIONALNE ZAJEDNICE**

Bulevar Mihajla Pupina 16, 21000 Novi Sad *(Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság, 21000 Újvidék, Mihajlo Pupin sugárút 16. szám)*a pályázat/program és projekt elnevezésének megjelöléssel postai úton, vagy személyesen kell átadni a tartományi szervek iktatójában (a fentiekben feltüntetett címen) 9-től 14 óráig.

A személyesen vagy postai úton benyújtott pályázati kérelmeket kötelezően elektronikus formában, szkennelt - PDF formátumban be kell nyújtani a Titkárság <http://185.166.125.155/konkursi/> alkalmazásán keresztül, kiválasztva a megfelelő pályázatot, amelyre a pályázati kérelem vonatkozik.

**Egy jogi személy egy kérelmet nyújthat be.**

A pályázat eredményét közzé kell tenni a Titkárság honlapján.

**A pályázati kérelmek benyújtási határideje 2024. február 14.**

A Bizottság nem vitatja meg:

* a hiányos kérelmeket,
* a késve érkező kérelmeket,
* a szabálytalan (a jogosulatlan és a pályázat tárgyától eltérő alanyok által benyújtott) kérelmeket,
* a pályázat tervezett rendeltetésétől eltérő kérelmeket,
* azoknak az igénybe vevőknek a kérelmeit, akik az előző időszakban számukra odaítélt eszközöket nem támasztották alá pénzügyi és narratív jelentésekkel.

A kérdőív űrlapja **2024. január 31-től kezdve** letölthető a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság [**www.puma.vojvodina.gov.rs**](http://www.puma.vojvodina.gov.rs/) honlapjáról.

A pályázattal kapcsolatos kiegészítő információk az alábbi telefonszámokon kaphatók: 021/487 40 35, 487 43 30.

|  |  |
| --- | --- |
|  | Szakállas ZsoltTARTOMÁNYI TITKÁR |